Cugiònn

Cugiònn (nom ufizial in italian: Cuggiono) l'è on comun de la Provincia de Milan che'l confina con la Provincia de Noara e'l gh'ha  abitant. L'è staa a longh on possediment de la fameja Crivelli, voeuna dij dinatij lombard pussee important de l'Etaa de Mezz. Traj Crivelli se troven anca on papa, l'Urban III (Uberto Crvielli) e on vescov de Milan, l'Ausan Crivelli. Tucc i duu eren nasuu a Cugiònn. El comun el gh'hà domà ona frazion, Castellett de Cugiònn (Castelletto di Cuggiono) indove se troeuva el Palazz Clerici. On temp el termin "Castellett" re riferiva pròpri a 'sto palazz.

Del 17 luj 2015, el comun de Cugiònn a l'è gemelaa cont Herrin, paes american de l'Illinois.

Traj vari persònn che hinn nassuu a Cugiònn, se regorden anca el famos cantant Angelo Branduardi (1950) e la ministra ombra del Partii Democratich Maria Pia Garavaglia (1947).

 Geografia 

 Teritòri 
Cugiònn a l'è tacaa a Buscaa al nòrd, a Barnaa al sud e a est al comun de Inverun. A ovest del center principal, a gh'è anca l'uneca frazion del comun: Castellett. El teritòri aministraa da Cugiònn el ciapa dent anca on tòch del Navili Grand e del Tesin, fiumm che'l spartiss el paes de l'arenta resgiô Piemontesa. El comun el fa poeu part del Parch Lombard del Tesin.
miniatura|269x269px|El Navili Grand ind i band de Castellett, frazion da Cugiònn

 Origin del nomm 
La parolla Cugiònn l'è rivada dei celtich che ciamaven el paes Cuslon, nomm faa su de la radis cus che voeul dì "bosch" e da ono cont el significaa de "sit". Donca, el vècc nomm del paes, el voeul dì leteralment "sit arent a'n bosch". El nomm l'è poeu mudaa ind Cusonum, Cucionum e Cuzono ind el passà di secol fin de rivà a quell del didincoeu.

 Evoluzion demografega 

L'andament del numer di abitant del comun de Cugiònn l'è mostraa in la tabella chi de sotta:

Categoria:Comun de la cità metropolitana de Milan
Categoria:Comun de la Piev de Dairagh